wickkiey/tamil-wikipedia-chunked huggingface dataset:
# தமிழ்நாடு மின் உற்பத்தி மற்றும் பகிர்மானக் கழகம்

## அனல் மின் நிலையங்கள்

- மேட்டூர் அனல் மின்நிலையம்
- தூத்துக்குடி அனல் மின்நிலையம் (தூத்துக்குடி மாவட்டம்)
- எண்ணூர் அனல் மின்நிலையம்
- வடசென்னை அனல் மின்நிலையம்.]]
# தமிழ்நாடு மின் உற்பத்தி மற்றும் பகிர்மானக் கழகம்

## நீர் மின் நிலையங்கள்

- குந்தா நீர் மின்நிலையம்
- காடம்பாறை நீர்மின்நிலையம்
- மேட்டூர் நீர் மின் நிலையம்
- பெரியாறு நீர் மின்னுற்பத்தி நிலையம் (தேனி மாவட்டம்)
- சுருளியாறு நீர் மின்னுற்பத்தி நிலையம் (தேனி மாவட்டம்)
- வைகை நீர் மின்னுற்பத்தி நிலையம் (தேனி மாவட்டம்)
- பாபநாசம் நீர் மின்னுற்பத்தி நிலையம்
- சேர்வலாறு நீர் மின்னுற்பத்தி நிலையம்
- கோதையாறு நீர் மின்னுற்பத்தி நிலையம்
# தமிழ்நாடு மின் உற்பத்தி மற்றும் பகிர்மானக் கழகம்

## நீர் மின் நிலையங்கள்

### மரபுசாரா மின் உற்பத்தி

மரபு சாரா எரிசக்தி ஆதாரங்கள் பயன்படுத்தும் முன்னிலை நாடுகளில் இந்தியா நான்காவது நாடாக விளங்குகிறது. மரபுசாரா எரிசக்தி ஆதாரங்களைக் கொண்டு மின்சாரம் தயாரிப்பதை ஊக்குவிப்பதில் இந்தியாவிலுள்ள மற்ற மாநில மின்சார வாரியங்களை விட தமிழ்நாடு மின்சார வாரியம் தான் முன்னோடியாக விளங்குகிறது.
# தமிழ்நாடு மின் உற்பத்தி மற்றும் பகிர்மானக் கழகம்

## காற்றாலை மின்னுற்பத்தி

தமிழ்நாடுமின்சார வாரியம் முதன்முதலாக 50KW மின் காற்றாலையை ஜனவரி 1986ல் நிறுவியது. 1986 முதல் 1993 வரை காலத்தில் 19.35 மெகாவாட்டிற்கு மாதிரி மின்காற்றாலைகளை தனியார் நிறுவனங்களை ஊக்குவிப்பதற்காக அமைத்தது.
- கயத்தாறு காற்றாலை மின்னுற்பத்தி (திருநெல்வேலி மாவட்டம்)
- ஆரல்வாய்மொழி காற்றாலை மின்னுற்பத்தி (கன்னியாகுமரி மாவட்டம்) .]]
- தேனி மாவட்டக் காற்றாலை மின்னுற்பத்தி (தேனி மாவட்டம்)
- பாலக்காட்டுக் கணவாய்ப் பகுதியில் உள்ள காற்றாலை மின்னுற்பத்தி நிலையம்  
காற்றாலை மட்டுமல்லாது
- தாவரசக்தி மூலம்
- திடக்கழிவுகளில் இருந்து
- சூரிய ஓளி மூலம் மற்றும்
- சர்க்கரை ஆலைக்கழிவுகளில் இருந்து இணை மின்சாரம் என பல்வேறு முறைகளில் இந்நிறுவனத்தால் மின்சாரம் தயாரிக்கப்படுகிறது.
# தமிழ்நாடு மின் உற்பத்தி மற்றும் பகிர்மானக் கழகம்

## அணு மின் நிலையங்கள்

- கல்பாக்கம் அணு மின் நிலையம்
- கூடங்குளம் அணு மின் நிலையம்
# தமிழ்நாடு மின் உற்பத்தி மற்றும் பகிர்மானக் கழகம்

## அணு மின் நிலையங்கள்

### மின் பகிர்மானம்

மின்பகிர்மான கட்டமைப்பு உற்பத்தி செய்யப்படும் மின்சாரத்தை திறம்பட பயன்படுத்த இன்றியமையாத ஒன்றாகும். தமிழ்நாடு மின் உற்பத்தி மற்றும் பகிர்மானக் கழகம் சிறந்த மின் பகிர்மான கட்டமைப்பை பெற்று திகழ்கின்றது. 1957 முதல் பெற்ற வளர்ச்சி மின்பயனீட்டாளர்களின் எண்ணிக்கை 4.3 இலட்சத்தில் இருந்து 279.27இலட்சம் ஆகும். மின்பகிர்மான மாற்றிகள் 3773 எண்ணிக்கையிலிருந்து 2,82,028 எண்ணிக்கையாக உயர்ந்துள்ளது. தாழ்வழுத்த மின் கம்பிகள் 13,055 கிலோ மீட்டரில் இருந்து 6.19 இலட்ச கிலோமீட்டராக அதிகரித்துள்ளது. உச்சகட்ட மின்தேவை 172 மெகாவாட்டிலிருந்து 15,343 மெகாவாட்டாக அதிகரித்துள்ளது. தனிநபர் மின்நுகர்வு 21 யூனிட்டிலிருந்து 1340 யூனிட்டாக உயர்ந்துள்ளது.
# தமிழ்நாடு மின் உற்பத்தி மற்றும் பகிர்மானக் கழகம்

## தீனதயாள் உபாத்யாய கிராம ஜோதி யோஜனா(ராஜீவ் காந்தி கிராமப்புற மின்மயமாக்கல் திட்டம்)

ராஜீவ் காந்தி கிராமப்புற மின்மயமாக்கல் திட்டம் மத்திய அரசால் 2005ம் ஆண்டு கிராமங்களில் உள்ள அனைத்து வீடுகளுக்கும் மின்சாரம் வழங்கத் தேவையான கட்டுமானங்கள் அமைக்கும் திட்டமாகும். தமிழ்நாட்டில் இத்திட்டம் முதல் கட்டமாக 26 மாவட்டங்களில் டிசம்பர் 2010ம் ஆண்டு முடிக்கப்பட்டு 10129 எண்ணிக்கையில் 35/16 கிலோவாட் மின்மாற்றிகளும் 13296 கிலோ மீட்டர் அளவிற்கு தாழ்வழுத்த கம்பிகளும் நிறுவப்பட்டு ஐந்து இலட்சத்திற்கும் அதிகமான வறுமைக்கோட்டிற்கு கீழான மக்களின் வீடிகளுக்கு மின்னிணைப்பு இந்நிறுவனத்தால் வழங்கப்பட்டுள்ளது.
தற்போது இத்திட்டம் தீனதயாள் உபாத்யாய கிராம ஜோதி யோஜனா என மத்திய அரசால் 2014 ம் ஆண்டு டிசம்பர் மாதம் மாற்றப்பட்டு இரண்டாம் கட்டமாக நீலகிரி, தருமபுரி மற்றும் திருநெல்வேலி மாவட்டங்களில் செயல்படுத்தப்பட்டு 2017ம் ஆண்டு டிசம்பரில் முடிந்தது.
# சொலமன் ஆர். குகென்கெயிம் அருங்காட்சியகம்

**சொலமன் ஆர். குகென்கெயிம் அருங்காட்சியகம்** (Solomon R. Guggenheim Museum) என்பது நியூயார்க் நகரத்தில் மான்கட்டனின் மேல் கிழக்குப் பக்கப் பகுதியில் உள்ள 1071 ஐந்தாம் அவெனியூவை கிழக்கு 89 ஆவது தெரு சந்திக்கும் மூலையில் அமைந்துள்ள ஒரு ஓவிய அருங்காட்சியகம் ஆகும். இது தொடர்ச்சியாக வளர்ந்து வருகின்ற உணர்வுப்பதிவுவாத, பின்-உணர்வுப்பதிவுவாத, தொடக்க நவீனத்துவ, சமகால ஓவியச் சேகரிப்புகளின் நிரந்தர இல்லமாகும். அத்துடன்,ஆண்டு முழுவதும் சிறப்புக் கண்காட்சிகளும் இடம்பெறுகின்றன. இது 1939 ஆம் ஆண்டில் சொலமன் ஆர். குகென்கெயிம் அறக்கொடை நிறுவனத்தால் பொருள்சாரா (non-objective) ஓவியங்களுக்கான அருங்காட்சியகமாகத் தொடங்கப்பட்டது. இல்லா வொன் ரிபே என்பவர் இதன் முதல் பணிப்பாளராகப் பொறுப்பேற்றார். நிறுவனர் சொலமன் ஆர். குகென்கெயிம் 1952 ஆம் ஆண்டில் இறந்தபின்னரே இதன் தற்போதைய பெயர் இடப்பட்டது.  
1959 ஆம் ஆண்டு இந்த அருங்காட்சியகம் வாடகைக் கட்டிடத்தில் இருந்து தற்போதைய கட்டிடத்துக்கு இடம் மாறியது. 20 ஆம் நூற்றாண்டுக் கட்டிடக்கலையின் பெயர் பெற்ற ஆக்கமான இது கட்டிடக்கலைஞர் பிராங்க் லாயிட் ரைட் என்பவரால் வடிவமைக்கப்பட்டது. மேல் பகுதி அகலமாகவும் கீழே ஒடுக்கமாகவும் உள்ள உருளை வடிவம் கொண்ட இக்கட்டிடம் "ஆற்றலின் கோயில்" என்னும் கருத்துருவின் அடிப்படையில் உருவாக்கப்பட்டது. கட்டிடத்தின் வெளிச் சுவரை அண்டி நீளமானதும், தொடர்ச்சியானதுமான சாய்தளமாகச் சுருள் வடிவில் அமைந்த தனித்துவமான காட்சிக்கூடம் நில மட்டத்தில் இருந்து கூரை வரை செல்கின்றது. 1992 இல் அருகில் ஒரு உயரமான கட்டிடம் அமைக்கப்பட்டு இது விரிவாக்கப்பட்டது. 2005 தொடக்கம் 2008 வரையான காலப் பகுதியிலும் விரிவாக்கம் இடம்பெற்றது.  
சொலமன் ஆர். குகென்கெயிமின் சேகரிப்புக்களுடன் தொடங்கி மேமும் பல முக்கிய தனிப்பட்ட சேகரிப்புக்களை அடிப்படையாகக்கொண்டு எண்பது ஆண்டுகளுக்கும் மேலாக இதன் சேகரிப்புக்கள் வளர்ச்சி அடைந்துள்ளன. இதன் சேகரிப்புக்களை இந்த அருங்காட்சியகம் இசுப்பெயினின் பில்பாவோ அருங்கட்சியகத்துடனும் பிற இணை அருங்காட்சியகங்களுடனும் பகிர்ந்துகொள்கிறது. 2013 இல் ஏறத்தாழ 1.2 மில்லியன் மக்கள் இந்த அருங்காட்சியகத்துக்கு வருகை தந்துள்ளனர். நியூயார்க் நகரத்தின் மிகவும் பெயர் பெற்ற கண்காட்சிகள் இங்கே இடம்பெற்றுள்ளன.
# சொலமன் ஆர். குகென்கெயிம் அருங்காட்சியகம்

## வரலாறு

சுரங்கத் தொழிலில் ஈடுபட்டிருந்த செல்வந்தக் குடும்பம் ஒன்றைச் சேர்ந்த சொலமன் ஆர். குகென்கெயிம், 1890களில் இருந்து புகழ் பெற்ற ஓவியர்களின் ஆக்கங்களைச் சேகரித்து வந்தார். 1926 ஆம் ஆண்டு இவர் ஓவியரான இல்லா வொன் ரிபே என்பவரைச் சந்தித்தார். இல்லா, ஐரோப்பிய அவந்த்-கார்டே ஓவியங்களை, குறிப்பாக ஆன்மீக அம்சங்களும், இலட்சிய அம்சங்களும் அடங்கியவை அனத் தான் கருதிய பண்பிய (abstract) ஓவியங்களை (பொருள்சாரா ஓவியங்கள்) குகென்கெயிமுக்கு அறிமுகப்படுத்தினார். அவரது சேகரிப்புக்கள் மேலும் வளர்ந்தபோது, நவீன ஓவியங்கள் மீதான ஆர்வத்தை ஊக்குவிக்கும் பொருட்டு 1937 இல் சொலமன் ஆர். குகென்கெயிம் அறக்கொடை நிறுவனத்தை உருவாக்கினார்.
# த சூட்டிங் ஸ்டார்

**த சூட்டிங் ஸ்டார்** (ஆங்கிலம் -The Shooting Star) ( என்பது பெல்ஜிய கார்ட்டூனிஸ்ட் ஹெர்கேவின் காமிக்ஸ் தொடரான *தி அட்வென்ச்சர்ஸ் ஆஃப் டின்டினின்* பத்தாவது தொகுதி ஆகும். பெல்ஜியத்தின் முன்னணி பிராங்கோஃபோன் செய்தித்தாளில் இந்த கதை தினமும் தொடராக வெளி வந்தது. அக்டோபர் 1941 முதல் மே 1942 வரை இரண்டாம் உலகப் போரின்போது பெல்ஜியத்தை ஜெர்மன் ஆக்கிரமித்ததற்கு இடையே நடக்கும் கதையாகும். பெல்ஜிய இளம் நிருபர் டின்டின், தனது நாய் ஸ்னோவி மற்றும் நண்பர் கேப்டன் ஹாடோக் ஆகியோருடன் ஆர்க்டிக் பெருங்கடலுக்குள் ஒரு சர்வதேச பயணத்தில் பூமியில் விழுந்த ஒரு விண்கல்லைக் கண்டுபிடிப்பதற்காக ஒரு விஞ்ஞான பயணம் மேற்கொள்கிறார்.  
*த சூட்டிங் ஸ்டார்* வணிகரீதியான வெற்றியாக அமைந்தது. தொடர் முடிவிற்குப் பிறகு இது காஸ்டர்மேன் என்ற புத்தக வடிவில் வெளியிடப்பட்டது; முதல் *டின்டின்* தொகுதி முதலில் 62 பக்க முழு வண்ண வடிவத்தில் வெளியிடப்பட்டது. ஹெர்கே "தி அட்வென்ச்சர்ஸ் ஆஃப் டின்டினுடன்*, "தி சீக்ரெட் ஆஃப் தி யூனிகார்ன்" என்பதிலும் தொடர்ந்தார். அதே நேரத்தில் இந்தத் தொடர் பிராங்கோ-பெல்ஜிய காமிக்ஸ் பாரம்பரியத்தின் வரையறுக்கப்பட்ட பகுதியாக மாறியது. *த சூட்டிங் ஸ்டார்* ஒரு கலவையான விமர்சன வரவேற்பைப் பெற்றது. மேலும் அதன் வில்லனின் ஆண்டிசெமிடிக் சித்தரிப்பு காரணமாக இந்தத் தொடரில் மிகவும் சர்ச்சைக்குரிய விடயங்களில் ஒன்றானது. இந்த கதை 1957 ஆம் ஆண்டு வெளிவந்த பெல்விஷன் அனிமேஷன் தொடர்களான ஹெர்கின் *அட்வென்ச்சர்ஸ் ஆஃப் டின்டின்* மற்றும் 1991 ஆம் ஆண்டு வெளிவந்த அனிமேஷன் தொடரான *தி அட்வென்ச்சர்ஸ் ஆஃப் டின்டின் எலிப்ஸ் மற்றும் நெல்வானா" ஆகியவற்றைத் தழுவி எடுக்கப்பட்டது.
# த சூட்டிங் ஸ்டார்

## கதைச்சுருக்கம்

ஒரு மாபெரும் விண்கல் பூமியை நெருங்குகிறது என்று பேராசிரியர் டெசிமஸ் ஃபோஸ்டல் தனது ஆய்வகத்திலிருந்து கண்டுபிடிக்கிறார். அவரும் தீர்க்கதரிசியுமான பிலிப்புலஸும் விண்கல் பூமியைத் தாக்கி உலகின் முடிவை ஏற்படுத்தும் என்று கணிக்கின்றனர். ஆனால்,விண்கல் பூமியை தாக்காமல் அதன் ஒரு பகுதி ஆர்க்டிக் பெருங்கடலில் மூழ்குகிறது. பேராசிரியர் ஃபோஸ்டல் அப்பொருளை ஃபோஸ்ட்லைட் என்று பெயரிடுகிறார்.. மேலும் ஐரோப்பிய விஞ்ஞானிகளின் குழுவினருடன் அதைக் கண்டுபிடிக்க முனைகிறார். டின்டின் மற்றும் ஸ்னோவியுடன், டின்டினின் நண்பர் கேப்டன் ஹாடோக்கால் பாதுகாக்கப்பட்டு வரும் துருவ பயணக் கப்பலான அரோராவில் பயணம் மேற்கொள்கின்றனர். இதற்கிடையில், மற்றொரு குழு, நிதியாளர் திரு. போல்விங்கலின் ஆதரவுடன் *பியரி*என்ற துருவப் பயணக் கப்பலில் புறப்படுகிறது எனவே, இந்த பயணம் விண்கல்லில் தரையிறங்குவதற்கான ஒரு பந்தயமாக மாறுகிறது. புறப்பட்ட நாளில், போல்விங்கெல் *அரோராவில்* டைனமைட்டை வைத்துள்ளார் ஆனால் அது கண்டுபிடிக்கப்பட்டு பின்னர் கப்பலில் வீசப்படுகிறது. வட கடலில், *அரோரா* கிட்டத்தட்ட போல்விங்கலின் கப்பலுடன் மோத இருப்பதைக் கண்டு ஹாடோக் சாமார்த்தியமாக அதன் வழியிலிருந்து விலகுகிறார். ஐஸ்லாந்திய துறைமுகமான அகுரேரியில் மேலும் பின்னடைவுகள் ஏற்படுகின்றன. ஹாடோக்கிற்கு தனது கப்பலில் எரிபொருள் போதுமானதா இ்ல்லை என்று அறிகிறார். அவரும் டின்டினும் அவரது பழைய நண்பரான "கேப்டன் செஸ்டரை"க் சந்திக்கிறார்கள். அவர் "போல்விங்கலு"க்கு சொந்தமான (எரிபொருள் ஏகபோகத்தைக் கொண்டுள்ள) "கோல்டன்" எண்ணெய் நிறுவனத்திடம் ஏராளமான எரிபொருள் இருப்பதையும் தெரியப்படுத்துகிறார். பின்னர் மூவரும் செஸ்டரின் கப்பலான *சிரியஸி"லிருந்து *அரோராவுக்கு'' ரகசியமாக ஒரு குழாய் பதிக்கிறார்கள். இதனால் கோல்டன் ஆயில் நிறுவனத்திலிருந்து தங்களுக்குத் தேவையான எரிபொருளை ரகசிய வழியில் பெறுகிறார்கள். பின்னர், இந்தக்குழு விண்கல்லை கண்டுபிடித்தார்களா? என்பது மீதிக்கதையாகும்.
# த சூட்டிங் ஸ்டார்

## கதைச்சுருக்கம்

### வெளியீடு

அக்டோபர் 20, 1941 முதல் 21 மே 1942 வரை "*த சூட்டிங் ஸ்டார்*" தினமும் பத்திரிக்கையில் தொடராக வெளிவந்தது [10] *த சூட்டிங் ஸ்டார்* முதல் *டின்டின்* சாகசமாகும், இது தினசரியில் முழுவதுமாக தொடர் கதையாக வெளி வந்தது. முந்தைய *அட்வென்ச்சர்ஸ் ஆஃப் டின்டினைப் போலவே*, இந்த கதையும் பின்னர் பிரான்சில் கத்தோலிக்க செய்தித்தாளான் *கோர்ஸ் வைலண்ட்ஸில்* ஜூன் 6, 1943 இல் தொடராக வெளியானது. .
# த சூட்டிங் ஸ்டார்

## கதைச்சுருக்கம்

### அடிக்குறிப்பு

=
# தமிழக மணற் சுரங்கங்கள்

**தமிழக மணற் சுரங்கங்கள்** என்பவை சட்டத்திற்கு உட்பட்டும், சட்டத்திற்கு உட்படாமல் திருட்டுத்தனமாகவும் தமிழக ஆற்றங்கரைகளில் தோன்டப்படுவதாகும். காவிரி, பாலாறு, வைகை மற்றும் தாமிரபரணி போன்ற தமிழக ஆற்றுப்படுகைகளில் தினந்தோறும் எடுக்கப்பட்டு தமிழகம் மட்டுமல்லாது கேரளா, கர்நாடகா மாநிலங்களிலும் அதிக விலைக்கு விற்கப்படுகிறது.  
ஆறுகள் தண்ணீரை மட்டுமன்றி செழிப்பான வண்டலையும் மணலையும் அளித்து சுற்றிசூழலுக்கு அரும் பங்காற்றி வருகின்றன. இவைகளை அளவுடன் பயன்படுத்தினால் தொடர்ந்து இந்த வளங்கள் நமக்குக் கிடைக்கும். ஆனால் தற்போது உள்ள காலகட்டத்தில் தண்ணீரும் மணலும் வணிகப் பொருளாகி தலைமுறையாகிவிட்டன.
பருவகால வேறுபாடு காரணமாக குளிர்காலங்களில் இறுக்கமாகவும், வெயில் காலத்தில் விரிவடைந்து இலகுவாகியும் நொறுங்குகின்றன பாறைகள். இவ்வாறு நொறுங்கும் பாறைகள் மழைக்காலம் வரும்போது, மழைநீரின் வேகத்தால் உருட்டப்பட்டு, உடைந்து சிறுசிறு துகள்களாகி மணலாக மாற்றம் அடைகின்றன. இத்தகைய தன்மையுடைய
மணலை மனிதனால் செயற்கையாக உருவாக்கவே முடியாத்தாகும். இயற்கையாக உருவானாலும், சில மாதங்களில் அல்லது வருடங்களில் உருவாகிடும் பொருள் அல்ல மணல். ஒரு கன அடி மணல் உருவாக, குறைந்தபட்சம் 100 வருடத்துக்கு மேல் ஆகும்.  
குச்சிகளையும், கம்புகளையும் வைத்து வீடுகள் கட்டிய மனிதன், மண்ணையும், கற்களையும் வைத்து கட்டுமானங்களை அமைக்கத் தொடங்கியபோதுதான், கட்டுமானப் பணிகளுக்கு மணல் பயன்படத் தொடங்கியது. உலகமயமாக்கலின் காரணமாக 1990 ம் ஆண்டுகளில் பல பன்னாட்டு நிறுவனங்கள், இந்திய தொழில் மற்றும் கட்டுமானத் துறையில் கால்பதித்தன. நிலங்களின் மதிப்பு எக்கச்சக்கமாய் உயர்ந்தன. அடுக்குமாடி குடியிருப்புகளில் வாழ்வதுதான் சந்தோஷமான வாழ்க்கை என அடையாளப்படுத்தப்பட்டு எங்கு பார்த்தாலும் அடுக்குமாடி குடியிருப்புகளும், நிறுவனங்களுமாக நகரங்களை அலங்கரிக்கத் தொடங்கின.  
இந்தக் கட்டுமானப் பணிகளுக்கு எல்லாம் மணல் அதிகளவில் தேவைப்பட, மணல் எடுப்பதில் நவீனமுறைகள் புகுத்தப்பட்டது. அதுவரை மாட்டு வண்டியில் சுமந்து மணலை எடுத்துவந்த நிலையில், மணல் எடுக்கும் தொழிலில் களம் இறங்கிய நிறுவனங்கள், மணல் அள்ள இயந்திரங்களைப் பயன்படுத்தத் தொடங்கி ஓரேநாளில் பல டன் கணக்கில் மணல் அள்ள துவங்கினர். கட்டுமான நிறுவனங்களோடு மறைமுக கூட்டணி வைத்திருந்த அரசியல் பிரமுகர்கள்தான் மணல் தொழிலிலும் ஆதிக்கம் செலுத்தினர். விஸ்வரூபம் எடுத்த கட்டுமானத் தொழிலுக்குத் தீனிபோட, ஆற்றங்கரைகள் மணல் குவாரிகளாக மாற்றப்பட்டன. கோடிக்கணக்கில் வருவாய் ஈட்டித்தரும் தொழிலாக மணல் விற்பனை மாறிவிட்டது. குத்தகை அடிப்படையில் ஏலம் எடுத்து ஆறுகளில் மணல் எடுக்கும் பணி தீவிரமடைந்தது. இப்படித்தான் மணல் கொள்ளை 1990-களில் விஸ்வரூபம் எடுத்தது.
# தமிழக மணற் சுரங்கங்கள்

## சுற்றுச்சூழல் விளைவுகள்

- நிலத்தடி நீர் மட்டம் குறைதல்
- குடிநீர் ஆதாரங்கள் அழிதல்,
- நீர் பாதைகள் தடுக்கப்பட்டு மணல் அள்ளுவதால், உழவுத் தொழில் பாதிப்புக்கு உள்ளாதல்
- கடலோரங்களில் மணல் அள்ளப்படுவதால் கடல்நீர் உள்ளே புகுந்து மீனவர் குடியிருப்புகள் பாதிப்புக்குள்ளாதல்
- கடற்கரையில் மணல் அகழ்வினால் வெப்ப மண்டல சூறாவளிகளும் சுனாமியுடன் தொடர்புடைய அலைகளும் புயலும் பெரும் தாக்கத்தை ஏற்படுத்தி பாதுகாப்பு அற்ற நிலையை ஏற்படுத்துகின்றன.
# நெதர்லாந்தின் வரலாறு

நெதர்லாந்தின் வரலாறு, வடமேற்கு ஐரோப்பாவில் வட கடலில் தாழ்வான நதி டெல்டாவில் கடலோர மக்கள் செழித்து வளர்ந்த வரலாறு.
# நெதர்லாந்தின் வரலாறு

## வரலாறு

### ரோமானியர் ஆட்சி

ரோமானியப் பேரரசின் இராணுவமயமாக்கப்பட்ட எல்லை மண்டலத்தை உருவாக்கிய நான்கு நூற்றாண்டுகளில் பதிவுகள் தொடங்குகின்றன. இது மேற்கு நோக்கி நகரும் ஜேர்மனிய மக்களிடமிருந்து அதிகரித்த அழுத்தத்தின் கீழ் வந்தது.
# நெதர்லாந்தின் வரலாறு

## வரலாறு

### ரோமானியரின் வீழ்ச்சி மற்றும் பிற ஆட்சி

ரோமானிய சக்தி வீழ்ச்சியடைந்து இடைக்காலம் தொடங்கியபோது, மூன்று ஆதிக்கம் செலுத்திய ஜெர்மனிய மக்கள் இப்பகுதியில் ஒன்றிணைந்தனர், வடக்கு மற்றும் கடலோரப் பகுதிகளில் ஃபிரிஷியர்கள், வடகிழக்கில் லோ சாக்சன்கள் மற்றும் தெற்கில் ஃபிராங்க்ஸ். இடைக்காலத்தில், கரோலிங்கியன் வம்சத்தின் சந்ததியினர் இப்பகுதியில் ஆதிக்கம் செலுத்த வந்தனர், பின்னர் தங்கள் ஆட்சியை மேற்கு ஐரோப்பாவின் பெரும்பகுதி வரை விரிவுபடுத்தினர். எனவே நெதர்லாந்தின் பகுதி பிராங்கிஷ் புனித ரோம சாம்ராஜ்யத்திற்குள் லோயர் லோதரிங்கியாவின் ஒரு பகுதியாக மாறியது.  
1433 ல், பர்கண்டி டியூக் லோயர் லோதரிங்கியாவில் உள்ள பெரும்பாலான தாழ்நிலப் பகுதிகளின் கட்டுப்பாட்டைக் கைப்பற்றினார்;அவர் நவீன பெல்ஜியம், லக்சம்பர்க் மற்றும் பிரான்சின் ஒரு பகுதியை உள்ளடக்கிய பர்குண்டியன் நெதர்லாந்தை உருவாக்கினார். ஸ்பெயினின் கத்தோலிக்க மன்னர்கள் புராட்டஸ்டன்டிசத்திற்கு எதிராக வலுவான நடவடிக்கைகளை எடுத்தனர், இது இன்றைய பெல்ஜியம் மற்றும் நெதர்லாந்து மக்களை துருவப்படுத்தியது.அடுத்தடுத்த டச்சு கிளர்ச்சி பர்குண்டியன் நெதர்லாந்தை ஒரு கத்தோலிக்க பிரெஞ்சு மற்றும் டச்சு மொழி பேசும் "ஸ்பானிஷ் நெதர்லாந்து" (நவீன பெல்ஜியம் மற்றும் லக்சம்பேர்க்கிற்கு ஒத்ததாக), மற்றும் வடக்கு "ஐக்கிய மாகாணங்கள்" என பிரிக்க வழிவகுத்தது.ஐக்கியம் மாகாணங்கள் டச்சு மொழி பேசும் மக்களைக் கொண்டிருந்தது மற்றும் அவர்கள் பெரும்பாலும் புராட்டஸ்டன்ட் இனத்தை சேர்ந்தவர்கள், இங்கு கத்தோலிக்கர்கள் சிறுபான்மையினர். இது நவீன நெதர்லாந்து ஆனது.
# நெதர்லாந்தின் வரலாறு

## வரலாறு

### டச்சு பேரரசு

டச்சு பொற்காலம் 1667 ஆம் ஆண்டில் அதன் உச்சநிலையைக் கொண்டிருந்தது, வர்த்தகம், தொழில், கலைகள் மற்றும் அறிவியல்கள் சிறந்த நிலையில் இருந்தன. உலகளாவிய பணக்கார டச்சு பேரரசு உருவாக்கப்பட்டது. டச்சு கிழக்கிந்திய கம்பெனி தொழில் முனைவோர் மற்றும் வர்த்தகத்தின் அடிப்படையில் தேசிய வணிக நிறுவனங்களில் ஆரம்ப மற்றும் மிக முக்கியமான ஒன்றாகும். பதினெட்டாம் நூற்றாண்டின் போது, நெதர்லாந்தின் சக்தி, செல்வம் மற்றும் செல்வாக்கு குறைந்தது.  
மிகவும் சக்திவாய்ந்த பிரித்தானிய மற்றும் பிரெஞ்சு அண்டை நாடுகளுடனான தொடர்ச்சியான போர்கள் இப் பேரரசை பலவீனப்படுத்தின. நியூ ஆம்ஸ்டர்டாமின் வட அமெரிக்க காலனியை இங்கிலாந்து கைப்பற்றி, அதற்கு "நியூ யார்க்" என்று பெயர் மாற்றியது. ஒராங்கிஸ்டுகளுக்கும் தேசபக்தர்களுக்கும் இடையே அமைதியின்மை மற்றும் மோதல்கள் பெருகின.
# நெதர்லாந்தின் வரலாறு

## வரலாறு

### பிரெஞ்சு புரட்சிக்கு பின்

1789 க்குப் பிறகு பிரெஞ்சு புரட்சி பரவியது, 1795-1806 இல் பிரெஞ்சு சார்பு படேவியன் குடியரசு நிறுவப்பட்டது. நெப்போலியன் இதை ஹாலந்து இராச்சியம் (1806-1810) என ஒரு செயற்கைக்கோள் மாநிலமாக மாற்றினார், பின்னர் வெறுமனே ஒரு பிரெஞ்சு ஏகாதிபத்திய மாகாணமாக மாற்றினார். 1813-15ல் நெப்போலியன் வீழ்ச்சியடைந்த பின்னர், விரிவாக்கப்பட்ட "நெதர்லாந்தின் யுனைடெட் கிங்டம்" ஆரஞ்சு மாளிகையின் மக்கள் அரசர்களாக இருக்க இந்நாடு உருவாக்கப்பட்டது, பெல்ஜியம் மற்றும் லக்சம்பர்க் ஆகிய நாடுகளையும் இந்த அரசு ஆட்சி செய்தது.
# நெதர்லாந்தின் வரலாறு

## வரலாறு

### சுதந்திர நாடு

ஹவுஸ் ஆஃப் ஆரஞ்சு மன்னர் பெல்ஜியம் மீது செல்வாக்கற்ற புராட்டஸ்டன்ட் சீர்திருத்தங்களை விதித்தார். இது 1830 இல் மக்கள் அவர்களுக்கு எதிராக கிளர்ச்சி செய்ய வலியுறுத்தியது, இதனால் 1839 இல் நாடு சுதந்திரமானது. ஆரம்பத்தில் பழமைவாத காலத்திற்குப் பிறகு, 1848 அரசியலமைப்பு அறிமுகப்படுத்தப்பட்டதைத் தொடர்ந்து; நாடு ஒரு அரசியலமைப்பு மன்னருடன் நாடாளுமன்ற ஜனநாயகமாக மாறியது. நவீனகால லக்சம்பர்க் 1839 இல் நெதர்லாந்திலிருந்து தனியாக அதிகாரப்பூர்வமாக சுதந்திரமானது.  
முதல் உலகப் போரின்போது நெதர்லாந்து நடுநிலை வகித்தது, ஆனால் இரண்டாம் உலகப் போரின்போது, அது நாஜி ஜெர்மனியால் படையெடுக்கப்பட்டு ஆக்கிரமிக்கப்பட்டது.பல ஒத்துழைப்பாளர்கள் உட்பட நாஜிக்கள் நாட்டின் யூத மக்கள் அனைவரையும் சுற்றி வளைத்து கொன்றனர். டச்சு எதிர்ப்பு அதிகரித்தபோது, நாஜிக்கள் நாட்டின் பெரும்பகுதிக்கு உணவுப் பொருட்களைத் துண்டித்து, 1944-45ல் கடுமையான பட்டினியை ஏற்படுத்தினர். 1942 ஆம் ஆண்டில், டச்சு ஈஸ்ட் இண்டீஸ் ஜப்பானால் கைப்பற்றப்பட்டது
, ஆனால் இதற்கு முன்னர்; ஜப்பான் ஆசைப்பட்ட எண்ணெய் கிணறுகளை டச்சுக்காரர்கள் அழித்தனர். இந்தோனேசியா 1945 இல் நெதர்லாந்தில் இருந்து சுதந்திரம் அறிவித்தது, அதைத் தொடர்ந்து 1975 இல் சுரினாம் சுதந்திரம் அடைந்தது.  
போருக்குப் பிந்தைய ஆண்டுகளில் விரைவான பொருளாதார மீட்சி (அமெரிக்க மார்ஷல் திட்டத்தின் உதவியுடன்) காணப்பட்டது, அதைத் தொடர்ந்து அமைதி மற்றும் செழிப்பு சகாப்தத்தில் ஒரு நலன்புரி அரசு அறிமுகப்படுத்தப்பட்டது. பெல்ஜியம் மற்றும் லக்சம்பர்க், பெனலக்ஸ் ஆகியவற்றுடன் நெதர்லாந்து ஒரு புதிய பொருளாதார கூட்டணியை உருவாக்கியது, மேலும் மூவரும் ஐரோப்பிய ஒன்றியம் மற்றும் நேட்டோவின் நிறுவன உறுப்பினர்களாக மாறினர். சமீபத்திய தசாப்தங்களில், டச்சு பொருளாதாரம் ஜெர்மனியுடன் நெருக்கமாக இணைக்கப்பட்டுள்ளது மற்றும் மிகவும் வளமானதாக உள்ளது. இந்த நான்கு நாடுகளும் ஜனவரி 1, 2002 அன்று மற்ற எட்டு ஐரோப்பிய ஒன்றிய உறுப்பு நாடுகளுடன் யூரோவை ஏற்றுக்கொண்டன.
# இட்சுகுசிமா கோயில்

என்பது இட்சுகுசிமா தீவில் அமைந்துள்ள ஒரு சின்டோ சிற்றாலயம் ஆகும். இத்தீவு அங்குள்ள மிதக்கும் தோரீ வாயிலுக்காகப் பெரிதும் அறியப்படுகின்றது. இது சப்பானின், இரோசிமா மாகாணத்தில் உள்ள அட்சுகைச்சி நகரத்தில் உள்ளது. இந்தச் சிற்றாலயத் தொகுதி யுனெசுக்கோவின் உலக பாரம்பரியக் களமாகப் பட்டியலிடப்பட்டுள்ளது. அத்துடன் இத்தொகுதியில் உள்ள பல கட்டிடங்களைச் சப்பானிய அரசாங்கம் தேசியச் செல்வங்களாக அறிவித்துள்ளது. மிசென் மலையின் புனிதமான சிகரங்களுக்கும், விரிந்த காடுகளுக்கும், கடற் காட்சிகளுக்கும் இது பெயர் பெற்றது. சிற்றாலயத் தொகுதி ஒன்சா சிற்றாலயம், செசா மரோடோ-சிஞ்சா ஆகிய முக்கியமான கட்டிடங்களுடன் மேலும் 17 கட்டிடங்களையும் அமைப்புக்களையும் உள்ளடக்கியது.
# இட்சுகுசிமா கோயில்

## வரலாறு

இது 593 ஆம் ஆண்டு சுயிக்கோ காலத்தில் சயேக்கி குராமோட்டா என்பவரால் கட்டப்பட்டது எனக் கூறப்படுகின்றது. இதற்கு உதவிய இன்னொருவர் சோசுவின் தலைவனாக இருந்த மோரி மோட்டோனாரி. தைராக்கள், சுங் வம்சத்துடன் கொண்டிருந்த கடல்வழி வணிகத் தொடர்புகளுக்காகவும், உள்நாட்டுக் கடற் பகுதிகளின் வெளிநாட்டு வணிகத்தில் தனியுடமையை நிலைநாட்ட முயன்றது தொடர்பிலும் பெரிதும் அறியப்படுகின்றனர். தீவின்மீது தைரா மேலாட்சியை நிறுவியபோது கியோமோரியின் அதிகார பலம் மிக உயர்ந்த நிலையில் இருந்தது. கடற்பயணப் பாதுகாப்புக்கான கடவுளை வழிபாட்டுக்காகவும், கடல்சார்ந்த நடவடிக்கைகளுக்குத் தளமாகப் பயன்படுவதற்காகவும் இட்சுகுசிமா கோயிலின் முதன்மை மண்டபத்தைக் கட்டும்படி கியோமோரி உத்தரவிட்டார். இட்சுகுசிமா கோயில் விரைவிலேயே தைராக்களின் குடும்பக் கோயில் ஆகியது.
# இட்சுகுசிமா கோயில்

## மத முக்கியத்துவம்

இட்சுகுசிமாக் கோயில் சுசானோ-ஓ நோ மிக்கோட்டோவின் மூன்று மகள்களான இச்சிகிசிமகிமே நோ மிக்கோட்டோ, தகோரிகொமே நோ மிக்கோட்டோ, தசிட்சுகிமே நோ மிக்கோட்டோ ஆகியோருக்கு உரித்தாக்கப்பட்டது. இவர்கள் கடலுக்கும், புயலுக்குமான சின்டோ கடவுள்கள் ஆவர்.
# எஸ். தேன்மொழி

**சே. தேன்மொழி** (S. Thenmozhi) ஓர் தமிழக அரசியல்வாதி ஆவார். இவர் 2006 ஆம் ஆண்டு நடைப்பெற்ற தேர்தலில் திண்டுக்கல் மாவட்டம்,நிலக்கோட்டை சட்டமன்ற தொகுதியில் இருந்து அதிமுக கட்சி சார்பில் போட்டியிட்டு வெற்றி பெற்றார். 2019ஆம் ஆண்டு இடைத்தேர்தல் மீண்டும் நிலக்கோட்டை சட்டமன்ற தொகுதியிலிருந்து அதிமுக கட்சி சார்பில் போட்டியிட்டு வெற்றி பெற்றார் இவர் 2021ஆம் ஆண்டு தமிழ்நாடு சட்டமன்றத்ட் தேர்தலில் போட்டியிட்டு மீண்டும் இத்தொகுதியிலிருந்து அதிமுக சட்டமன்ற உறுப்பினராகத் தேர்ந்தெடுக்கப்பட்டார்.
# எஸ். தேன்மொழி

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 2006 | நிலக்கோட்டை | அதிமுக | 53,275 | 43 |  |
| 2019 | நிலக்கோட்டை | அதிமுக | 90982 |  |  |
| 2021 | நிலக்கோட்டை | அதிமுக | 91461 | 49.49 | } |
# அசர்பைஜானின் வரலாறு

அசர்பைஜான் யூரேசியாவின் காகசஸ் பகுதியில் உள்ள ஒரு நாடு. இது கிழக்கில் காஸ்பியன் கடல், வடக்கே ரஷ்யாவின் தாகெஸ்தான் பகுதி, வடமேற்கில் ஜார்ஜியா, தென்மேற்கில் ஆர்மீனியா மற்றும் துருக்கி மற்றும் தெற்கே ஈரான் ஆகிய நாடுகளால் சூழப்பட்டுள்ளது.
# அசர்பைஜானின் வரலாறு

## வரலாறு

அசர்பைஜான் பல்வேறு இனங்களின் தாயகமாகும், அவற்றில் பெரும்பாலானவை அஜர்பைஜானி. இது ஒரு துருக்கிய இனக்குழு ஆகும், இவர்கள் அசர்பைஜான் சுதந்திர குடியரசில் 9 மில்லியனுக்கும் அதிகமான மக்கள்தொகையைக் கொண்ட இனம். மீடியன் மற்றும் பாரசீக ஆட்சியின் போது, பல காகசியன் அல்பேனியர்கள் ஜோராஸ்ட்ரியனிசத்தை ஏற்றுக்கொண்டனர், பின்னர் முஸ்லீம் அரேபியர்கள் மற்றும் மிக முக்கியமாக முஸ்லீம் துருக்கியர்கள் வருவதற்கு முன்பு கிறிஸ்தவத்திற்கு மாறினர்.  
துருக்கிய பழங்குடியினர் காஜிகளின் சிறிய குழுக்களாக வந்திருப்பதாக நம்பப்படுகிறது, அதன் வெற்றிகள் பெரும்பாலும் துருக்கியமயமாக்கலுக்கு வழிவகுத்தன, பெரும்பாலும் பூர்வீக காகசியன் மற்றும் ஈரானிய பழங்குடியினர் ஓகூஸின் துருக்கிய மொழியை ஏற்றுக்கொண்டு பல நூறு ஆண்டுகளில் இஸ்லாத்திற்கு மாறினர்.1813 மற்றும் 1828 ஆம் ஆண்டின் ருஸ்ஸோ-பாரசீகப் போர்களைத் தொடர்ந்து, கஜார் பேரரசு அதன் அனைத்து காகசியன் பிரதேசங்களையும் ரஷ்ய சாம்ராஜ்யத்திற்குக் கொடுக்க வேண்டிய கட்டாயம் ஏற்பட்டது மற்றும் 1813 இல் குலிஸ்தானின் ஒப்பந்தங்களும் 1828 இல் துர்க்மென்ச்சேவும் சாரிஸ்ட் ரஷ்யாவிற்கும் கஜார் ஈரானுக்கும் இடையிலான எல்லைகளை இறுதி செய்தன.
அராஸ் நதியின் வடக்கே உள்ள பகுதி, அவற்றில் 19 ஆம் நூற்றாண்டின் போது ரஷ்யாவால் ஆக்கிரமிக்கப்படும் வரை சமகால அஜர்பைஜான் குடியரசின் பகுதி ஈரானிய பிரதேசமாக இருந்தது.துர்க்மென்ச்சே உடன்படிக்கையின் கீழ், கஜார் ஈரான் ஈரிவன் கானேட், நக்விவன் கானேட் மற்றும் லங்கரன் கானேட்டின் மீதமுள்ள ரஷ்ய இறையாண்மையை அங்கீகரித்தது, இது இன்றைய ஈரானிய கைகளில் இருந்த நவீன அஜர்பைஜான் குடியரசின் மண்ணின் கடைசி பகுதிகளை உள்ளடக்கியது.
80 ஆண்டுகளுக்கும் மேலாக ரஷ்ய சாம்ராஜ்யத்தின் கீழ் இருந்த காக்கஸின் ஓர் பகுதியாக இருந்த அசர்பைஜான் ஜனநாயக குடியரசு 1918 இல் நிறுவப்பட்டது.  
அரசியல் காரணங்களுக்காக, முன்னணி முசாவத் கட்சி ஏற்றுக்கொண்ட "அஜர்பைஜான்" என்ற பெயர், 1918 இல் அஜர்பைஜான் ஜனநாயகக் குடியரசை ஸ்தாபிப்பதற்கு முன்னர், சமகால வடமேற்கு ஈரானின் அருகிலுள்ள பகுதியை அடையாளம் காண பிரத்தியேகமாக பயன்படுத்தப்பட்டது. அசர்பைஜான் அரசு 1920 இல் சோவியத் படைகளால் படையெடுக்கப்பட்டது மற்றும் 1991 இல் சோவியத் ஒன்றியம் வீழ்ச்சியடையும் வரை சோவியத் ஆட்சியின் கீழ் இருந்தது, அதன் பின்னர் நவீனகால குடியரசு நிறுவப்பட்டது.
# அசர்பைஜானின் வரலாறு

## வரலாறு

### சுதந்திரம்

1990-1991 காலப்பகுதியில் அஜர்பைஜான் சோவியத் குடியரசிலிருந்து சுதந்திரத்திற்கான போராட்டத்தில் வேறு எந்த சோவியத் குடியரசையும் விட அதிக தியாகங்களை செய்தாலும், ஆகஸ்ட் 30, 1991 இல் ஜனாதிபதி அயாஸ் முத்தலிபோவ் அறிமுகப்படுத்திய சுதந்திர அறிவிப்பு 1991 சோவியத் ஆட்சி கவிழ்ப்பு முயற்சியைத் தொடர்ந்து வந்தது. செப்டம்பர் 8, 1991 அன்று, முத்தலிபோவ் மட்டுமே போட்டியிடும் வேட்பாளராக இருந்த முதல் நாடு தழுவிய ஜனாதிபதித் தேர்தல் அஜர்பைஜானில் நடைபெற்றது. அக்டோபர் 18, 1991 அன்று அஜர்பைஜானின் உச்ச சோவியத் சுதந்திர அறிவிப்பை ஏற்றுக்கொண்டது, அதைத் தொடர்ந்து அஜர்பைஜான் கம்யூனிஸ்ட் கட்சி கலைக்கப்பட்டது. இருப்பினும், அதன் முன்னாள் உறுப்பினர்கள், ஜனாதிபதி அயாஸ் முத்தலிபோவ் உட்பட, தங்கள் அரசியல் பதவிகளை தக்க வைத்துக் கொண்டனர். சோவியத் ஒன்றியத்தின் கலைப்புடன், அஜர்பைஜான் முதலில் துருக்கி, இஸ்ரேல், ருமேனியா மற்றும் பாகிஸ்தானால் சுதந்திர நாடாக அங்கீகரிக்கப்பட்டுள்ளது. டிசம்பர் 25 அன்று அமெரிக்கா இதைப் பின்பற்றியது.
# போச்சம்பள்ளி புடவை

**போச்சம்பள்ளி சேலை** அல்லது **போச்சம்பள்ளி இகாட்** என்பது இந்தியாவின் தெலுங்கானா மாநிலத்தில் உள்ள யாதத்ரி புவனகிரி மாவட்டம், பூதன் போச்சம்பள்ளியில் தயாரிக்கப்பட்ட சேலை வகையாகும். இப்புடவைகள் இகாட் பாணியில் சாயமிடுவதில் பாரம்பரிய வடிவியல் வடிவங்கள் பின்பற்றப்படுகின்றன. அழகிய வேலைப்பாடுகள் அமைஆ வடிவியல் வடிவமைப்புகள் புடவைகள் மற்றும் துணி வகைகள் தனித்துவம் பெற்று விளங்குகின்றன. இந்திய அரசாங்கத்தின் அரசு விமான நிறுவனமான ஏர் இந்தியாவின் கேபின் குழுவினர் சிறப்பாக வடிவமைக்கப்பட்ட போச்சம்பள்ளி பட்டுப் புடவைகளை அணிந்துள்ளனர்.
# போச்சம்பள்ளி புடவை

## வரலாறு

தெலுங்கானா இகாட் வகை சேலைகளை நெய்வதில் பண்டைய காலம் தொட்டே குஜராத் மற்றும் அண்டை ஒடிசா ஆகிய மாநிலங்களோடு இணைந்து சிறந்து விளங்கும் ஒன்றாகும்.. பண்டைய காலங்களில் இந்தியாவில் சிறப்புப் பெற்று விளங்கிய நெசவு மையங்கள் விஜயவாடா மற்றும் சென்னைக்கிடையில் அமைந்துள்ள சிராலா மற்றும் ஜென்ட்ர்பேட்டா ஆகிய நகரங்களில் இருந்தன, ஆனால் பல்வேறு காரணங்களுக்காக அவை செயல்படாமல் நிறுத்தப்பட்டன. தெலுங்கானாவில் உற்பத்தி செய்யப்படும் உள்ளூரில், போச்சம்பள்ளி புடவைகள் பொகுடுபந்து, சிட்கி மற்றும் புத்தபாஷி என்று அழைக்கப்படுகின்றன, இது இந்தியாவின் பிற பகுதிகளில் போச்சம்பள்ளி என்று பிரபலமாக அழைக்கப்படுகிறது, இது இப்புடபை உற்பத்தி செய்யப்படும் சிற்ரூரின் பெயரால் பெயரிடப்பட்டது. இது இந்தியாவில் உள்ள மற்ற இகாட் பாணி உற்பத்தி செய்யும் பகுதிகளிலிருந்து வேறுபட்ட வடிவமைப்புடன் தனித்துவமான தன்மையைக் கொண்டுள்ளது. இன்று, நெசவு பெரும்பாலும் போச்சம்பள்ளி கிராமத்தில் நடைபெறுகின்றன, அங்கு ஐந்தாயிரத்திற்கும் மேற்பட்ட தறிகள் உள்ளன. இது "இந்தியாவின் புடவை நெய்யும் குழு"வின் ஒரு பகுதியாக உலக பாரம்பரிய தளங்களின் யுனெஸ்கோ தற்காலிக பட்டியலில் இடம் பெற்றுள்ளது. பட்டு நூலால் செய்யப்பட்ட கைக்குட்டைகள் "டெலி ரூமல்ஸ்" என்று அழைக்கப்பட்டு உலகப் புகழ் பெற்றன
# போச்சம்பள்ளி புடவை

## நெசவு

போச்சம்பள்ளி, கோயல்குடம், சவுட்டுப்பாலா, ஸ்ரீபுரம், புவனகிரி, புட்டபகா மற்றும் கட்டப்பாலா போன்ற ஒரு சில கிராமங்களிலும், அவற்றைச் சுற்றியுள்ள சில கிராமங்களிலும் பெரும்பாலும் நல்கொண்டா மாவட்டத்தில் இந்த தனிப்பட்ட சிறப்புவாய்ந்த நெசவு நெய்யப்படுகிறது, போச்சம்பள்ளி இகாட் தனித்துவமானது அழகிய வேலைப்பாடுகளுடன் வடிவங்களுக்காக முதலில் நூலக்ளை மொத்தமாகத் தொகுத்து முறுக்கி வண்ணமேற்றுகின்றனர். ஊடு நூல்களை முதலில் பாவில் ஏற்றி அதன்பின்னர் வண்ணமேற்றிய நூல்களையும் சேர்த்து. பின்னர் அவை இரண்டும் ஒன்றாக நெய்யப்படுகிறது. இவ்வாற்று செய்வதால் இவை ’இரட்டை இகாட்’ துணிகள் என உலக அளவில் அறியப்படுகின்றன. பருத்தி, பட்டு மற்றும் சிக்கோ - பட்டு மற்றும் பருத்தியின் கலவையிலான நூல்கள் ஆகியவற்றிலும் இது நெய்யப்படுகிறது. இயற்கை மூலங்களில் இருந்தும் அதனுடைய கூட்டுக் கலவைகள் மூலமும் இதற்கான சாயங்கள் பெறுவது அதிகரித்துள்ளது..  
80 கிராமங்களைக் கொண்ட போச்சம்பள்ளி, பாரம்பரிய தறிகளைக் கொண்டுள்ளது, அதன் வடிவமும் வடிவமைப்புகளும் பல நூற்றாண்டுகள் பழமையானவை. இன்று இந்த பட்டு நகரமானது இதனையே குடிசைத் தொழிலாகக் கொண்டுள்ள 100 கிராமங்களையும் 10,000 க்கும் மேற்பட்ட நெசவு குடும்பங்களையும் கொண்டுள்ளது. இந்த வகைத் துணியானது கூட்டுறவுச் சங்கம், இதனோடு தொடர்புடைய பல நிறுவனங்கள், திறமையான நெசவாளர்கள் மற்றும் போச்சம்பள்ளியில் உள்ள வணிக நிறுவனங்கள் மூலம் விற்பனை செய்யப்படுகிறது. நூல் விற்பனை, கைத்தறி பொருட்கள் வாங்குதல் மற்றும் விற்பனை ஆகியவற்றின் அடிப்படையில் ரூ .10,00,000,00 க்கும் மேற்பட்ட வணிகத்தை போச்சம்பள்ளி மேற்கொள்கிறது. 2010 ஆம் ஆண்டில் அரசாங்கம் இக்குழுக்களை போச்சம்பள்ளி 1 மற்றும் போச்சம்பள்ளி 2 என இரண்டு குழுக்களாகப் பிரித்த போதிலும் அவை பொதுவான நெசவு மையங்கள் என்பதை நிரூபித்தே வருகிறது. நலிவடைந்து வரும் இந்தக் கலையை அதன் தனித்துவமான வடிவமைப்பு காரணமாக, புதுப்பிக்க முயற்சிகள் நடந்து வருகின்றன.
# போச்சம்பள்ளி புடவை

## புவிக்குறியீடு உரிமைகள்

போச்சம்பள்ளி சேலை 2005 இல் அறிவுசார் சொத்துரிமை பாதுகாப்பு அல்லது புவியியல் அடையாளம் (ஜிஐ) அந்தஸ்தைப் பெற்றது. போச்சம்பள்ளி இகாட் என்பது போச்சம்பள்ளி கைத்தறி நெசவாளர்கள் கூட்டுறவு சங்கம் மற்றும் போச்சம்பள்ளி கைத்தறி அச்சு மற்றும் சாய பட்டுப்புடவை உற்பத்தியாளர்கள் சங்கத்தின் பதிவு செய்யப்பட்ட சொத்தாகும்.
# ஃபின் பேலர்

**ஃபெர்கல் டேவிட்** (Fergal Devitt) (பிறப்பு: சூலை 25, 1981) என்பவர் ஓர் ஐரிய தொழில்முறை மற்போர் வீரர் ஆவார். இவர் ஃபின் பேலர் எனும் எனும் மேடைப் பெயராலேயே பரவலாக அறியப்படுகிறார். தற்போது இவர் உலக மற்போர் மகிழ்கலை நிறுவனத்தின் சுமாக்டவுன் நிகழ்ச்சியில் ஒப்பந்தமாகி விளையாடி வருகிறார்.  
தனது தொழில் வாழ்க்கையில் *நியூ சப்பான் புரோ ரெஸ்லிங்* நிகழ்ச்சியில் கலந்து கொண்டதன் மூலம் பரவலாக அறியப்பட்டார். அங்குவிளையாடிய போது மூன்று முறை இளையோர் மிகு கன வாகையாளர் பட்டத்தினையும் ஆறு முறை கூட்டு வாகையாளர் பட்டத்தினையும் வென்றார். அதில் நான்கு முறை ருசூக் டக்குசியுடனும் இரு முறை மினோருவுடனும் இணைந்து கூட்டு வாகையாளர் பட்டத்தினைப் பெற்றார். மேலும் இருமுறை 2010 மற்றும் 203 ஆம் ஆண்டுகளில் நடைபெற்ற *பெஸ்ட் ஆஃப் சூப்பர் ஜூனியர்ஸ்* நிகழ்ச்சியில் இரு முறை வென்றார்.  
பின்பு உலக மற்போர் மகிழ்கலை நிறுவனத்தின் மற்றொரு நிகழ்ச்சியான என் எக்ஸ் டி யில் இனைந்த போது ஃபின் பேலர் என்பதனை தனது மேடைப் பெயராகத் தேர்வு செய்தார். அவர் ஒரு முறை என் எக்ஸ் டி வாகையாளராகத் தேர்வாகினார். மேலும் அதிக நாட்கள் வாகையாளர் பட்டத்தினை தக்க வைத்துக் கொண்டவர் எனும் புதிய சாதனையும் படைத்தார். அவர் 292 நாட்கள் அந்த வாகையாளர் பட்டத்தினை தன் வசம் வத்திருந்தார். உலக மற்போர் நிறுவனம் இதனை 293 நாட்களாக அறிவித்தது. இந்த நிறுவனத்தின் முதல் *டஸ்டி ரோட்ஸ் கூட்டு வாகையாளர் கிளாசிக்* எனும் வாகையாளர் பட்டத்திற்கான முதல் போட்டியில் சுமாவோ ஜோவுடன் இணைந்து கூட்டு வாகையாளர் பட்டம் பெற்றார். பின்பு உலக மற்போர் நிறுவனத்துடன் ஏற்பட்ட ஒப்பந்தம் காரணமாக என் எக்ஸ் டி யில் இருந்து விலகி இவர் சுமாக்டவுனில் கலந்து கொண்டார். இவர் கலந்து கொண்ட தனது முதல் *பே பெர் வியூ* நிகழ்ச்சியிலேயே வாகையாளர் பட்டம் பெற்றார். 2016 ஆம் ஆண்டில் நடைபெற்ற சம்மர் சிலாம் எனும் நிகழ்ச்சியில் இவர் உலக வாகையாளர் பட்டம் பெற்றார். ஒப்பந்தாமாகி27 நாட்களில் இவர் இந்தப் பட்டத்தினைக் கைப்பறியதன் மூலம் மிகக் குறைந்த நாட்களிலேயே சாகையாளர் பட்டம் பெற்றவரானார்.
# ஃபின் பேலர்

## உலக மற்போர் மகிழ்கலை நிறுவனம்

சூலை 19, 2016 ஆம் ஆண்டில் நடைபெற்ற வீரர்கள் தேர்வில் இவர் உலக மற்போர் மகிழ்கலை நிறுவனத்தின் ரா எனும் நிகழ்ச்சியில் தேர்வானார். சூலை 25 இல் நடைபெற்ற ராவில் தனது 35 ஆம் பிறந்தநாளின் போது இவர் தனது முதல் போட்டியில் விளையாடினார். புதியதாக உலக வாகையாளர் எனும் வாகையாளர் எனும் பட்டத்தினை அந்த நிறுவனம் அறிவித்தது. அதற்காக நான்கு வீரர்கள் பங்குபெறும் *ஃபேடல் ஃபோர் வே* எனும் போட்டியில் ரூசவ், சிசாரோ மற்றும் கெவின் ஓவன்சுவுடன் இணைந்து இவர் போட்டியிட்டார். 2016 ஆம் ஆண்டில் நடைபெற்ற சம்மர்சிலாம் எனும் நிகழ்ச்சியில் நடைபெற்ற இந்தப் போட்டியில் இவர் உலக வாகையாளர் பட்டம் பெற்றார். ஒப்பந்தாமாகி27 நாட்களில் இவர் இந்தப் பட்டத்தினைக் கைப்பறியதன் மூலம் மிகக் குறைந்த நாட்களிலேயே சாகையாளர் பட்டம் பெற்றவரானார். அந்தப் போட்டியில் ஏற்பட்ட காயம் காரணமாக இவர் சிறிது காலம் ஓய்வில் இருந்தார். அந்த சமயத்தில் அவரின் வாகையாளர் பட்டத்தினை திரும்பக் கொடுக்க இருப்பதாக ரா நிர்வாக மேலாளரான மிக் ஃபோலி தனது டுவிட்டர் பக்கத்தில் தெரிவித்தார்.
# கிராண்ட் தெஃப்ட் ஆட்டோ III

**கிராண்ட் தெப்ட் ஆட்டோ III** (Grand Theft Auto III**)** என்பது அதிரடி-சாகச காணொளி விளையாட்டு ஆகும். இதனை டி எம் ஏ டிசைன் நிறுவனம் உருவாக்கியது. ராக்ஸ் ஸ்டார் கேம்ஸ் நிறுவனம் இதனை வெளியிட்டது. அக்டோபர் 2001 இல் பிளே ஸ்டேசன் 2 இல் வெளியானது. மே 2002 ஆம் ஆண்டில் மைக்ரோசாப்ட் விண்டோசுவிலும், அக்டோபர் 2003 இல் எக்சு பாக்சிலும் வெளியானது. இதன் பத்தாம் ஆண்டில் செல்லிடத் தொலைபேசி இயங்குதளங்களில் பயன்படுத்தப்படும் மேம்பட்ட பதிப்பினை 2011 ஆம் ஆண்டில் வெளியிட்டது. இந்த விளையாட்டு கிராண்ட் தெப்டின் ஐந்தாவது பதிப்பு ஆகும். இது 1999 ஆம் ஆண்டில் வெளியான கிராண்ட் தெப்ட் ஆட்டோ 2 க்குப் பிறகு முக்கிய பதிப்பாகக் கருதப்படுகிறது  
நியூயார்க் நகரத்தினை அடிப்படையாகக் கொண்டு லிபெர்ட்டி எனும் புனைவு நகரத்தில் விளையாடப்படும் விதமாக இந்த விளையாட்டு அமைக்கப்பட்டுள்ளது. இந்த விளையாட்டானது ஒரு மூன்றாம் நபர் பார்வையில் இருந்து விளையாடப்படுகிறது. மேலும் இந்த விளையாட்டில் நடந்து சென்றோ அல்லது வாகனத்தில் பயனித்தோ விளையாடும் வகையில் அமைக்கப்பட்டுள்ளது. லிபர்ட்டி நகரத்தில் மூன்று தீவுகள் அமைக்கப்பட்டிருக்கும். அதில் வீரர்கள் எந்த தீவில்வேண்டுமானாலும் சுதந்திரமாக சுற்றித் திரியலாம். இந்த விளையாட்டின் மேம்படுத்தும் பணிகளை எடின்பர்க்கினை தலைமையிடமாகக் கொண்ட டி எம் ஏ டிசன் நிறுவனம் மற்றும் நியூயார்க்கினை அடிப்படையாகக் கொண்ட ராக்ஸ் ஸ்டார் நிறுவனமும் மேற்கொண்டன. கிராண்ட் தெப்ட் ஆட்டோ சீரிசின் பிரபலமான கூறுகளாகக் கருதப்படுபவைகளை முப்பரிமான காட்சிகளாக மாற்றுவதினை இந்த பதிப்பில் முக்கிய மேம்பாடாக கருதப்பட்டது. முப்பரிமான தொழில் நுட்பத்தில் இந்த விளையாட்டு விளையாடப்படுவது இதுவே முதல் முறையாகும். செப்டம்பர் 2011 தாக்குதலால் இந்த விளையாட்டு வெளிவாதில் தாமதம் ஆனது.
# கிராண்ட் தெஃப்ட் ஆட்டோ III

## விளையாடும் முறை

கிராண்ட் தெஃப்ட் ஆட்டோ III என்பது மூன்றாம் நபரின் பார்வையில் விளையாடும் ஒரு அதிரடி-சாகச விளையாட்டு. இந்த விளையாட்டில் வீரர்கள் அவர்களுக்கான மேற்பணிகளை செய்கையில் வரும் தடைகளைத் தாண்டி அதனை நிறைவு செய்தல் வேண்டும். இதில் வீரர்கள் ஒரே சமயத்தில் ஒன்றுக்கும் மேற்பட்ட மேற்பணிகளைச் செய்ய வேண்டி இருக்கும் சில சமயங்களில் ஒரு மேற்பணிகளைச் செய்து முடித்த பிறகு அடுத்த பணிக்கான அறிவுறுத்தலுக்காகவோ அல்லது நிகழ்வுகள் வருவதற்கு காத்திருக்க வேண்டியிருக்கலாம். மேற் பணிகளுக்கு அப்பால், வீரர்கள் விளையாட்டின் திறந்த உலகில் சுதந்திரமாக சுற்றலாம், மேலும் விருப்பமான மேற்பணிகளைச் செய்து முடிக்கலாம். லிபர்ட்டி சிட்டி மூன்று பெருநகரங்களைக் கொண்டது. அவையாவன: போர்ட்லேண்ட், ஸ்டாண்டன் தீவு மற்றும் ஷோர்சைட் வேல். இதில் போர்ட்லேண்ட் மேற்பணிகளைச் செய்து முடித்த பிறகு மற்ற இரு பெரு நகரங்களில் விளையாட அனுமதி கிடைக்கும்.
# கிராண்ட் தெஃப்ட் ஆட்டோ III

## விண்டோசு பதிப்புகள்

மே 2002 இல் விண்டோசு பதிப்பிற்கான வைஸ் சிட்டி வெளியானபோது நேர்மறையான விமர்சனங்களைப் பெற்றது. விமர்சகர்கள் இந்த விளையாட்டிற்கு 100 க்கு 93 புள்ளிகள் கொடுத்தனர். 2002 ஆம் ஆண்டில் விண்டோசு பதிப்பில் வெளியான ஒரு விளையாட்டிற்கு கொடுக்கப்படும் அதிக பட்ச புள்ளி இதுவாகும். . விமர்சகர்கள் முந்த விளையாட்டில் இருந்ததனை விட காட்சி அமைப்புகளும் கட்டுப்பாட்டு முறைகளும் சிறப்பாக இருந்ததாக விமர்சகர்கள் பாராட்டினர். ஆனால் இந்த விளையாட்டினை நிறுவுவதற்கு தேவையான நிபந்தனைகள் எதிர்மறையான விமர்சனங்களைப் பெற்றது.
# கிராண்ட் தெஃப்ட் ஆட்டோ வி

**கிராண்ட் தெப்ட் ஆட்டோ வி** (Grand Theft Auto V**)** என்பது அதிரடிச்-சாகசக் காணொளி விளையாட்டு ஆகும். இதனை ராக்ஸ் ஸ்டார் நார்த் நிறுவனம் உருவாக்கியது. ராக்ஸ் ஸ்டார் கேம்ஸ் நிறுவனம் இதனை வெளியிட்டது. செப்டமபர் 2013 இல் பிளே ஸ்டேசன் 3, எக்ஸ் பாக்சு 360 இல் வெளியானது. நவம்பர் 2014 இல் பிளே ஸ்டேசன் 4 மற்றும் எக்சு பாக்சு ஒன் போன்ற கருவிகளில் வெளியானது.ஏப்ரல் 2015 ஆம் ஆண்டில் மைக்ரோசாப்ட் விண்டோசுவிலும் வெளியானது. இதில் லாஸ் ஏnjசல்ஸ் நகரத்தினை அடிப்படையாகக் கொண்ட லாஸ் சாந்தோஸ் எனும் நகரத்தில் விளையாடுவது போன்று அமைக்கப்பட்டிருக்கும். வீரர்கள் இந்த நகரத்தின் எந்த பகுதிகளிலும் சுற்றித் திரியலாம்.  
இந்த விளையாட்டானது ஒரு மூன்றாம் நபர் பார்வையில் இருந்து விளையாடப்படுகிறது. மேலும் இந்த விளையாட்டில் நடந்து சென்றோ அல்லது வாகனத்தில் பயனித்தோ விளையாடும் வகையில் அமைக்கப்பட்டுள்ளது. இதில் மூன்று கதை மாந்தர்கள் உளனர். அதில் யாரையேனும் ஒருவரைத் தேர்வு செய்து விளையாடலாம். இதில் பெருமாலான மேற்பணிகள் சுடுதல் அல்லது வாகனம் ஓட்டுதல் ஆகியவற்றின் மூலமே செய்யப்படுகிறது. இணைய இணைப்பில் விளையாடும் போது 30 பேர் பல வகையான விளையாட்டு நிலைகளில் விளையாட இயலும்.
# கிராண்ட் தெஃப்ட் ஆட்டோ வி

## விளையாடும் முறை

கிராண்ட் தெஃப்ட் ஆட்டோ V என்பது மூன்றாம் நபரின் பார்வையில் விளையாடும் ஒரு அதிரடி-சாகச விளையாட்டு ஆகும். முதலாம் நபரின் பார்வையில் விளையாடும் வகையிலும் இந்த பதிப்பு அமைந்துள்ளது குறிப்பிடத்தக்கதாகும். இந்த விளையாட்டில் வீரர்கள் தங்களுக்கான மேற்பணிகளை வரும் தடைகளைத் தாண்டி நிறைவு செய்தல் வேண்டும். இதில் வீரர்கள் ஒரே சமயத்தில் ஒன்றுக்கும் மேற்பட்ட மேற்பணிகளைச் செய்ய வேண்டி இருக்கும் சில சம்யங்களில் ஒரு மேற்பணிகளைச் செய்து முடித்த பிறகு அடுத்த பணிக்கான அறிவுறுத்தலுக்காகவோ அல்லது நிகழ்வுகள் வருவதற்கு காத்திருக்க வேண்டியிருக்கலாம். மேற் பணிகளுக்கு அப்பால், வீரர்கள் விளையாட்டின் திறந்த உலகில் சுதந்திரமாக சுற்றலாம், மேலும் விருப்பமான மேற்பணிகளைச் செய்து முடிக்கலாம். இந்த பதிப்பில் லாஸ் ஏஞசல்ஸ் நகரத்தினை அடிப்படையாகக் கொண்ட லாஸ் சாந்தோஸ் எனும் நகரத்தில் விளையாடுவது போன்று அமைக்கப்பட்டிருக்கும். இந்தற்கு முந்தைய பதிப்புகளில் இருந்த இடங்களை விட இந்த நகரத்தின் பரப்பளவு சற்று அதிகமாகும்.
# கிராண்ட் தெஃப்ட் ஆட்டோ வி

## விருதுகள்

காணொளி விளையாட்டுக்களை வெளியிடும் நிறுவனங்களிடம் இருந்து பல விருதுகளையும் பல விருதிற்கானப் பரிந்துரைகளையும் பெற்றது. இந்த விளையாட்டு வெளியிடப்படுவதற்கு முன்னதாக 2012 ஆம் ஆண்டில் அதிகம் எதிர்பார்க்கப்பட்ட விளையாட்டிற்கான 2012 *ஸ்பைக்* காணொளி விளையாட்டி விருதினை இது வென்றது. 2013 ஆம் ஆண்டில் வெளியான விளையாட்டில் விமர்சகர்களின் தரவரிசையில் அதிக புள்ளிகள்: பெற்றது. மேலும் தற்சார்பு விமர்சகர்களான *டாம் சிக், சி என் இ டி , எட்ஜ், முப்பதி ஒன்றாவது கோல்டன் ஜாஸ் ஸ்டிக் அவார்ட்ஸ், ஐந்தாவது இன்சைட் கேமிங் அவார்ட்ஸ், ஸ்பைக் வி இ எக்சு, (2013), சிலாண்ட் இதழ்*, மற்றும் டைம் ஆகிய விமர்சகர்களிடையே பாராட்டினைப் பெற்றது. சிறந்த எக்சு பாக்சிற்கான விளையாட்டு விருதினை கனடா .காம் வழங்கியது. எட்ஜ் வழங்கிய சிறந்த விளையாட்டு மேம்பாட்டாளர் விருதினை ராக்ஸ் ஸ்டார் நார்த் நிறுவனம் மற்றும் ராக்ஸ் ஸ்டார் கேம்ஸ் நிறுவனம் பெற்றது. சிறந்த காணொளி விளையாட்டிற்கான பத்தாவது பிரிட்டிசு அகாதமி விருதினைப் பெற்றது.
# புரட்சித் தலைவர் டாக்டர் எம். ஜி. ஆர். பேருந்து நிலையம், ஆரணி

**புரட்சித் தலைவர் டாக்டர் எம்.ஜி.ஆர். பேருந்து நிலையம் (Puratchi Thalaivar Dr.MGR Bus Terminus)** (அல்லது) **ஆரணி பழைய பேருந்து நிலையம் (Arani Old Bus stand Terminus)** தமிழ் நாட்டின் உள்ள பேருந்து நிலையம் ஆகும். ஆரணி நகரின் முதன்மையான பேருந்து நிலையம் மற்றும் திருவண்ணாமலை மாவட்டத்தில் இந்தப் பேருந்து நிலையமானது மூன்றாவது பெரிய பேருந்து நிலையமாகும். இது ஆரணி, திருவண்ணாமலை நகரின் மையப்பகுதியில் சத்திய மூர்த்தி சாலையில் அமைந்துள்ளது. இந்தப் பேருந்து நிலையத்தை ஆரணி நகராட்சி நிர்வாகம் தூய்மைப்படுத்தி வருகிறது.
# புரட்சித் தலைவர் டாக்டர் எம். ஜி. ஆர். பேருந்து நிலையம், ஆரணி

## போக்குவரத்து வசதிகள்

- தமிழகத்தின் தலைநகரான சென்னைக்கு (தடம் எண் - 202) 10 நிமிடங்களுக்கு ஒரு பேருந்து இயக்கப்படுகிறது. இவற்றில் (தடம் எண் - 202UD) UD(ULTRA DELUXE) எனப்படும் சொகுசு பேருந்துகள், விரைவு பேருந்து சேவைகளும் மற்றும் இடைநில்லா பேருந்து எனப்படும் அதிவிரைவு பேருந்து சேவைகளும் இயக்கப்படுகிறது.  
- அதுமட்டுமில்லாமல் சென்னையின் வளர்ச்சிப்பெற்ற உள் நகரான தியாகராயநகர், அடையாறு, தாம்பரம், பூவிருந்தவல்லி ஆகிய இடங்களுக்கும் பேருந்து சேவைகள் இயக்கப்படுகிறது.  
- வேலூர், ஆற்காடு, காஞ்சிபுரம், செய்யாறு, இராணிப்பேட்டை, வாலாஜா, கண்ணமங்கலம் ஆகிய நகரங்களுக்கு 5 லிருந்து 10 நிமிடத்திற்கு ஒரு பேருந்து சேவைகள் இயக்கப்படுகிறது.  
- வெம்பாக்கம், திருத்தணி, திருப்பதி, பெங்களூரு, கிருஷ்ணகிரி, ஓசூர், திருப்பத்தூர், கலவை, குடியாத்தம், ஆகிய ஊர்களுக்கு ஒரு மணி நேரத்திற்கு ஒரு முறை பேருந்து சேவைகள் இயக்கப்படுகிறது.  
- அரக்கோணம், திருவள்ளூர், காளஹஸ்தி, சித்தூர் ஆகிய ஊர்களுக்கு குறிப்பிட்ட நேரத்தில் பேருந்து சேவைகள் இயக்கப்படுகிறது.  
- ஆதனூர், முள்ளண்டிரம், குன்னத்தூர், பொன்னம்பலம், வாழைப்பந்தல், லாடவரம், விளாப்பாக்கம், பூசிமலைக்குப்பம், நஞ்சுகொண்டாபுரம், அமிர்தி, ரெட்டிப்பாளையம், காளசமுத்திரம், வாழியூர், சிறுமூர், அய்யம்பாளையம், திமிரி, ஒண்ணுபுரம், மட்டதாரி ஆகிய கிராமப்புற ஊர்களுக்கு நகரப் பேருந்துகள் மூலம் பேருந்து சேவைகள் உள்ளது.
# புரட்சித் தலைவர் டாக்டர் எம். ஜி. ஆர். பேருந்து நிலையம், ஆரணி

## போக்குவரத்து வசதிகள்

### நடைபாதைகள்

| ஆரணி பழைய பேருந்து நிலையம் (அ) புரட்சித் தலைவர் டாக்டர். எம்.ஜி.ஆர். பேருந்து நிலையம் |  |  |  |
| --- | --- | --- | --- |
| 1 , 2 | சென்னை | ***தடம் எண்-202,204** ➡️ ஆற்காடு, பூந்தமல்லி வழியாக செல்லும் பேருந்துகள்  
***தடம் எண்-203** ➡️ ஆற்காடு, திருப்பெரும்புதூர் வழியாக பூந்தமல்லி செல்லும் பேருந்துகள்  
***தடம் எண்-234** ➡️ ஆற்காடு, பூந்தமல்லி வழியாக தி.நகர் செல்லும் பேருந்துகள் |  |
| 3, 4 | வேலூர் மார்க்கமாக | வேலூர், பெங்களூரு, திருப்பத்தூர், ஆம்பூர், குடியாத்தம், பேரணாம்பட்டு, கிருஷ்ணகிரி, ஓசூர், சித்தூர், திருப்பதி, காளஹஸ்தி செல்லும் அரசு மற்றும் தனியார் பேருந்துகள் |  |
| 5 | ஆற்காடு மார்க்கமாக | ஆற்காடு, திருப்பதி, திருவள்ளூர், நகரி, அரக்கோணம், திருத்தணி, வாலாஜா, இராணிப்பேட்டை, தக்கோலம், பொதட்டூர்பேட்டை செல்லும் அரசு மற்றும் தனியார் பேருந்துகள் |  |
| 6, 7 | செய்யாறு மார்க்கமாக | ***தடம் எண்-239,339,130** ➡️ செய்யாறு, காஞ்சிபுரம் வழியாக சென்னை செல்லும் பேருந்துகள்  
***தடம் எண்-279** ➡️ செய்யாறு, காஞ்சிபுரம், பெருங்களத்தூர் வழியாக தாம்பரம் மற்றும் அடையாறு செல்லும் பேருந்துகள்  
*செய்யாறு, காஞ்சிபுரம்,வந்தவாசி, திருத்தணி, அரக்கோணம், திருப்பதி செல்லும் அரசு மற்றும் தனியார் பேருந்துகள் |  |
| 8, 9 | கலவை மார்க்கமாக | ***தடம் எண்-137** ➡️ கலவை, வெம்பாக்கம், காஞ்சிபுரம், பூந்தமல்லி வழியாக சென்னை செல்லும் பேருந்துகள்  
*கலவை, வெம்பாக்கம், பெருங்கட்டூர், காஞ்சிபுரம், சென்னை செல்லும் அரசு மற்றும் தனியார் பேருந்துகள் |  |
| 10 | கண்ணமங்கலம் மார்க்கமாக | கண்ணமங்கலம், படவேடு, சமுனாமரத்தூர், அமிர்தி வன உயிரியல் பூங்கா செல்லும் அரசு,தனியார் மற்றும் நகரப் பேருந்துகள் |  |
| 11 | சேவூர் மார்க்கமாக | பூசிமலைக்குப்பம், ஆரணி அரண்மனை, முள்ளண்டிரம், விளாப்பாக்கம் செல்லும் அரசு,தனியார் மற்றும் நகரப்பேருந்துகள் | } |
# லூ வின்சென்ட்

**லூ வின்சென்ட்** (பிறப்பு: நவம்பர் 11, 1978) நியூசிலாந்தின் முன்னாள் துடுப்பாட்ட வீரர் ஆவார். இவர் பொதுவாக துவக்க வீரராக களம் இறங்கினார். இவர் தேர்வுத் துடுப்பாட்டப் போட்டி, ஒருநாள் பன்னாட்டுத் துடுப்பாட்டம் மற்றும் இருபது -20 சர்வதேச துடுப்பாட்டத்தில் நியூசிலாந்தைப் பிரதிநிதித்துவப்படுத்தியுள்ளார், அத்துடன் நியூசிலாந்து உள்நாட்டு துடுப்பாட்டத்தில் ஆக்லாந்து துடுப்பாட்ட அணி வொர்செஸ்டர்ஷைர் மற்றும் லங்காஷயர் ஆகிய அணிகளிலும் இவர் உள்ளூர்ப் போட்டிகளில் விளையாடியுள்ளார். ஈசிபி 40, பங்களாதேஷ் பிரீமியர் லீக் மற்றும் சாம்பியன்ஸ் லீக் இருபது 20 . இந்திய துடுப்பாட்ட லீக்கில் போட்டிகள் உட்பட பல தொழில்முறை துடுப்பாட்ட போட்டிகளில் இவர் சூதாட்டப்புகாரில் ஈடுபட்டதாக எழுந்த குற்றச்சாட்டுகள் தொடர்பாக வின்சென்ட்டை சர்வதேச துடுப்பாட்ட கவுன்சிலின் ஊழல் தடுப்பு பிரிவு (ஏ.சி.எஸ்.யூ) விசாரித்து வருவதாக 2013 டிசம்பரில் தகவல் வெளியானது. 2014 ஜூன் மாதம், வங்காளதேச துடுப்பாட்ட வாரியம் இவர் குற்றவாளி எனக் கண்டறிந்து மூன்று ஆண்டுகள் தடைசெய்தது. 1 ஜூலை 2014 அன்று, சூதாட்டப் புகாரில் ஈடுபட்டதை ஒப்புக்கொண்டார். இங்கிலாந்து மற்றும் வேல்ஸ் துடுப்பாட்ட வாரியம் வின்சென்ட் அனைத்து வகையான துடுப்பாட்டடிலும் விளையாடுவதற்கு வாழ்நாள் தடை விதித்தது.
# லூ வின்சென்ட்

## சர்வதேச போட்டிகள்

ஒரு வலது கை மட்டையாளரான இவர் , 2001-02 ஆம் ஆண்டில் பெர்த்தில் ஆஸ்திரேலியாவுக்கு எதிரான தேர்வுத் துடுப்பாட்டப் போட்டியில் அறிமுகமானார். நியூசிலாந்து அணி முதல் ஆட்டப் பகுதியில் 534/9 ஓட்டங்கள் எடுத்து டிக்ளேர் செய்தது , இதில் நான்கு வீரர்கள் நூறு ஓட்டங்கள் அடித்தனர், ஆனால் வேறு யாரும் இரண்டுஇலக்க ஓட்டங்களை எட்டவில்லை, வின்சென்ட் முதல் ஆட்டப்பகுதியில் 104 ரன்கள் எடுத்தார். இதைத் தொடர்ந்து இரண்டாவது ஆட்டபபகுதியில் 54 ஓட்டங்களைப் பெற்றார். 2005-06 ஆம் ஆண்டில், ஹராரேவில் ஜிம்பாப்வேக்கு எதிரான ஒருநாள் போட்டியில் வின்சென்ட் 172 ரன்கள் எடுத்தார், ஒருநாள் போட்டிகளில் நியூசிலாந்திற்கான அதிகபட்ச தனிநபர் ஓட்டங்கள் எடுத்து புதிய சாதனை படைத்தார், 1975 உலகக் கோப்பையில் கிழக்கு ஆபிரிக்காவுக்கு எதிரான போட்டியில் 120 பந்துகளில் 172 ஓட்டங்கள் எடுத்து இறுதிவரை ஆட்டமிழக்காமல் இருந்தார். இதன்மூலம் க்ளென் டர்னரின் சாதனையினை முறியடித்தார்.இதில் 16 நான்குகளும் ஒன்பது ஆறுகளும் அடங்கும் காமன்வெல்த் வங்கி முத்தரப்புத் தொடரில் விளையாடுவதற்காக இவர் மீண்டும் அணியில் சேர்க்கப்படார். ஏனெனில் நாதன் அஸ்டல் இந்தத் தொடர் நடந்து கொண்டிருக்கும் வேளையில் திடீரென ஓய்வு பெற்றார். அதனால் அவருக்கு மாற்று வீரராக இவர் தேர்வானார். அந்தத் தொடரில் சிறப்பான ஆட்டத் திறனை வெளிப்படுத்திய இவர் தொடர்ச்சியாக ,மூன்று ஐம்பது ஓட்டங்களை எடுத்தார். சுழற்சி கொள்கையை அமல்படுத்தியதன் காரணமாக தேசிய அணியில் இருந்து நீக்கப்பட்ட பின்னர், வின்சென்ட் மனச்சோர்வுக் கோளாறால் அவதிப்பட்டார் இந்தியன் துடுப்பாட்ட லீக்கில் சண்டிகர் லயன்ஸ் அணியுடன் கையெழுத்திட்டதன் மூலம் இவர் அணியில் இருந்து நீக்கப்பட்டார். சில வர்ணனையாளர்கள் வின்சென்ட்டை நியாயமற்ற முறையில் நடத்தியது அவர் தேசிய அணியில் இருந்து நீக்குவதற்கு காரணமாக அமைந்தது என அப்போதைய நியூசிலாந்து பயிற்சியாளர் ஜான் பிரேஸ்வெல் குறிப்பிட்டுள்ளார்.
# ஜெர்மனியின் வரலாறு

ஜெர்மனியை மத்திய ஐரோப்பாவில் ஒரு தனித்துவமான பிராந்தியமாகக் கருதியது ரோமானிய தளபதி ஜூலியஸ் சீசரின் காலம் முதல் தான். அவர் ரைனுக்கு கிழக்கே தான் கைப்பற்றாத ஓர் பகுதியை ஜெர்மானியா என்று குறிப்பிட்டார், இதனால் அவர் கைப்பற்றிய கவுல் (பிரான்ஸ்) எனும் பகுதியிலிருந்து ஜெர்மனியை வேறுபடுத்தினார்.
# ஜெர்மனியின் வரலாறு

## வரலாறு

டூடோபர்க் வனப் போரில் (கி.பி. 9) ஜெர்மானிய பழங்குடியினரின் வெற்றி,ரோமானியப் பேரரசுடன் ஜெர்மனி இணைக்கப்படுவதைத் தடுத்தது, இருப்பினும் ரோமானிய மாகாணங்கள் உயர்ந்த ஜெர்மானியா மற்றும் தாழ்வான ஜெர்மானியா ஆகியவை ரைனுடன் நிறுவப்பட்டன. மேற்கு ரோமானியப் பேரரசின் வீழ்ச்சியைத் தொடர்ந்து ஃபிராங்க்ஸ் இனம், மற்ற மேற்கு ஜெர்மானிய பழங்குடியினரைக் கைப்பற்றினார். 843 இல் பிராங்கிஷ் பேரரசு சார்லஸ் தி கிரேட் வாரிசுகளிடையே பிரிக்கப்பட்டபோது, ஜெர்மானியாவின் கிழக்கு பகுதி, கிழக்கு பிரான்சியா ஆனது. 962 ஆம் ஆண்டில், ஓட்டோ I இடைக்கால ஜெர்மன் அரசான புனித ரோமானியப் பேரரசின் முதல் புனித ரோமானிய பேரரசர் ஆனார். இடைக்காலத்தின் பிற்பகுதியில், பிராந்திய பிரபுக்கள், இளவரசர்கள் மற்றும் கிருத்தவ பாதிரியர்கள், பேரரசர்கள் இல்லாததால், அதிகாரத்தைப் பெற்றனர்.  
மார்ட்டின் லூதர் 1517 க்குப் பிறகு கத்தோலிக்க திருச்சபைக்கு எதிரான புராட்டஸ்டன்ட் சீர்திருத்தத்திற்கு தலைமை தாங்கினார், பின்னர் வட மாநிலங்கள் புராட்டஸ்டன்ட்களாக ஆனது, அதே நேரத்தில் தென் மாநிலங்கள் கத்தோலிக்கர்களாக இருந்தன. புனித ரோமானியப் பேரரசின் இரண்டு பகுதிகளும் முப்பது வருடப் போரில் (1618-1648) மோதின, இது இரு பகுதிகளிலும் வாழும் இருபது மில்லியன் பொதுமக்களுக்கு அழிவுகரமானதாக இருந்தது. முப்பது ஆண்டுகால போர் ஜெர்மனிக்கு மிகப்பெரிய அழிவைக் கொடுத்தது; ஜெர்மன் மாநிலங்களில் மக்கள்தொகையில் கால் பகுதிக்கும் அதிகமானோர் மற்றும் ஆண் மக்கள்தொகையில் பாதிக்கும் மேற்பட்டவர்கள் பேரழிவுகரமான போரினால் கொல்லப்பட்டனர். 1648 புனித ரோமானியப் பேரரசின் பயனுள்ள முடிவைக் குறித்தது.
இது நவீன தேசிய-அரசு அமைப்பின் தொடக்கத்தைக் குறித்தது, ஜெர்மனி பிரஸ்ஸியா, பவேரியா, சாக்சனி, ஆஸ்திரியா மற்றும் பிற மாநிலங்கள் போன்ற பல சுதந்திர நாடுகளாகப் பிரிக்கப்பட்டது, அவை "ஜெர்மனி" என்று கருதப்படும் பகுதிக்கு வெளியே உள்ள நிலத்தையும் கட்டுப்படுத்தின.  
1803-1815 முதல் பிரெஞ்சு புரட்சி மற்றும் நெப்போலியன் போர்களுக்குப் பிறகு, நிலப்பிரபுத்துவம் விலகியது மற்றும் தாராளமயம் மற்றும் தேசியவாதம் எதிர்வினையுடன் மோதியது. 1848-49ல் ஜெர்மன் புரட்சிகள் தோல்வியடைந்தன. தொழில்துறை புரட்சி ஜேர்மன் பொருளாதாரத்தை நவீனமயமாக்கியது, நகரங்களின் விரைவான வளர்ச்சிக்கும் ஜெர்மனியில் சோசலிச இயக்கம் தோன்றுவதற்கும் வழிவகுத்தது.  
பிரஷியா, அதன் தலைநகர் பெர்லினுடன், அதிகாரத்தில் வளர்ந்தது. ஜேர்மன் பல்கலைக்கழகங்கள் அறிவியல் மற்றும் மனிதநேயங்களுக்கான உலகத் தரம் வாய்ந்த மையங்களாக மாறியது, அதே நேரத்தில் இசையும் கலையும் செழித்து வளர்ந்தன. ஜெர்மனியின் ஒருங்கிணைப்பு (ஆஸ்திரியா மற்றும் சுவிட்சர்லாந்தின் ஜெர்மன் பேசும் பகுதிகளைத் தவிர) 1871 இல் ஜெர்மன் பேரரசு உருவானதன் மூலம் அதிபர் ஓட்டோ வான் பிஸ்மார்க்கின் தலைமையில் அடையப்பட்டது. 1900 வாக்கில், ஐரோப்பிய கண்டத்தில் ஜெர்மனி ஆதிக்கம் செலுத்தியது மற்றும் அதன் வேகமாக விரிவடைந்துவரும் தொழில் பிரிட்டனை கடற்படை ஆயுதப் போட்டியில் தூண்டிவிடுகிறது.
# ஜெர்மனியின் வரலாறு

## வரலாறு

### முதலாம் உலகப் போர் மற்றும் பிறகு

முதலாம் உலகப் போரில் (1914-1918) பிரான்ஸ், கிரேட் பிரிட்டன், ரஷ்யா மற்றும் (1917 வாக்கில்) அமெரிக்காவிற்கு எதிராக ஜெர்மனி மத்திய அதிகாரங்களை வழிநடத்தியது. தோற்கடிக்கப்பட்டு ஓரளவு ஆக்கிரமிக்கப்பட்ட ஜெர்மனி, வெர்சாய்ஸ் ஒப்பந்தத்தால் போர் இழப்பீடு செலுத்த வேண்டிய கட்டாயம் ஏற்பட்டது. 1930 களின் முற்பகுதியில், உலகளாவிய பெரும் மந்தநிலை ஜெர்மனியை கடுமையாக தாக்கியது, ஏனெனில் வேலையின்மை அதிகரித்தது மற்றும் மக்கள் அரசாங்கத்தின் மீதான நம்பிக்கையை இழந்தனர். ஜனவரி 1933 இல், அடோல்ஃப் ஹிட்லர் ஜெர்மனியின் அதிபராக நியமிக்கப்பட்டார். அவரது நாஜி கட்சி விரைவாக ஒரு சர்வாதிகார ஆட்சியை நிறுவியது, மேலும் நாஜி ஜெர்மனி பெருகிய முறையில் ஆக்கிரோஷமான பிராந்திய கோரிக்கைகளை முன்வைத்தது, அவை நிறைவேற்றப்படாவிட்டால் போரை அச்சுறுத்தியது. செப்டம்பர் 1, 1939 இல், ஜெர்மனி போலந்தின் படையெடுப்புடன் ஐரோப்பாவில் இரண்டாம் உலகப் போரைத் தொடங்கியது. 1939 இல் சோவியத் யூனியனுடன் ஒரு ஒப்பந்தத்தை உருவாக்கிய பின்னர், ஹிட்லரும் ஸ்டாலினும் கிழக்கு ஐரோப்பாவைப் பிரித்தனர். 1940 வசந்த காலத்தில் ஒரு "ஃபோனி போருக்கு" பின்னர், ஜெர்மானியர்கள் டென்மார்க் மற்றும் நோர்வே, குறைந்த நாடுகள் மற்றும் பிரான்ஸை வீழ்த்தி, கிட்டத்தட்ட அனைத்து மேற்கு ஐரோப்பாவையும் ஜெர்மனிக்கு கட்டுப்படுத்தினர். ஜூன் 1941 இல் ஹிட்லர் சோவியத் யூனியனை தாக்க முற்பட்டார்.
# துருவா (2016 தெலுங்குத் திரைப்படம்)

**துருவா** என்பது 2016 ஆம் ஆண்டு தெலுங்கு மொழியில் வெளிவந்த பரபரப்பூட்டும் அதிரடி திரைப்படம் ஆகும். சுரேந்தர் ரெட்டியின் இயக்கத்தில், கீதா ஆர்ட்ஸின் அல்லு அரவிந்தின் தயாரிப்பில் வெளிவந்தது. ராம் சரண் கதாநாயகனாக நடித்துள்ளதுடன் அரவிந்த் சாமி, ரகுல் ப்ரீத் சிங், நவ்தீப் ஆகியோர் முக்கிய வேடங்களை ஏற்றுள்ளனர். 2015 ஆம் ஆண்டு தமிழ் மொழியில் வெளிவந்த தனி ஒருவன் திரைப்படத்தின் அதிகாரப்பூர்வ மறுவெளியீடு ஆகும். (2017 ஆம் ஆண்டு இந்தியில் டபுள் அட்டாக் 2 என்ற பெயரில் டப்பிங் செய்யப்பட்டது). இந்த திரைப்படம் 2016 ஆம் ஆண்டு திசம்பர் 9 இல் உலகளவில் வெளியிடப்பட்டது.
# துருவா (2016 தெலுங்குத் திரைப்படம்)

## இசை

இத்திரைப்படத்திற்கு இசையமைத்ததன் மூலம் கிப்கொப் தமிழா (இசைக்கலைஞர்கள் ஆதி மற்றும் ஜீவா) தெலுங்கு சினிமாவில் தடம் பதித்தார்கள். பாடல்கள் புதிதாக இயற்றப்பட்டாலும் தமிழ் பதிப்பில் இருந்து ஒரு பாடல் எடுக்கப்பட்டது. ஐந்து பாடல்களில் நான்கு பாடல்கள் இந்து மொழியிலும் பதிவு செய்யப்பட்டன.
# துருவா (2016 தெலுங்குத் திரைப்படம்)

## வெளியீடு

துருவா திரைப்படம் ஆரம்பத்தில் அக்டோபர் 7 ஆம் தேதி வெளியிடப்பட இருந்தது. பின்னர் 2016 ஆம் ஆண்டு திசம்பர் 9 இல் உலகளவில் வெளியிடப்பட்டது. திரைப்படத்தில் ராம் சரண் மற்றும் அரவிந்த் சுவாமியின் நடிப்பு பார்வையாளர்களாலும், திரைப்பட விமர்சகர்களாலும் பாராட்டப்பட்டது. மேலும் இத்திரைப்படம் நேர்மறையான விமர்சனங்களை பெற்றது. 2017 ஆம் ஆண்டு சூலை மாதத்தில் இந்தி பதிப்பு எம் / எஸ் மந்திரா இந்தியா டிஜிட்டல் கிரியேஷன்ஸ் எல்எல்பி இனால் வெளியிடப்பட்டது. இந்தி பதிப்பில் ராம் சரணுக்கு அஜய் தேவ்கனும், அரவிந்த் சுவாமிக்கு அர்பாஸ் கானும் குரல் பதிவு செய்திருந்தனர்.
# துருவா (2016 தெலுங்குத் திரைப்படம்)

## மறு உருவாக்கம்

இந்த திரைப்படம் தமிழ் மொழியில் வெளிவந்த தனி ஒருவன் திரைப்படத்தின் மறு உருவாக்கம் ஆகும். வங்காள மொழியில் வன் (one) என்ற தலைப்பில் மறு உருவாக்கம் செய்யப்பட்டது.
# பம்பாய் ரவா

**பம்பாய் ரவா** *(Bombay rava)* அல்லது ரவ்வா என்பது ஒரு கோதுமை தயாரிப்பு உணவு ஆகும். உமி நீக்கிய கோதுமையை அரைப்பதன் மூலம் ரவை தயாரிக்கப்படுகிறது. இந்திய உணவு வகைகளான ரவா தோசை, ரவா இட்லி, உப்புமா, கிச்சடி போன்றவையும் ரவா லட்டு மற்றும் ரவா அல்வா அல்லது ரவா கேசரி போன்ற இனிப்புகளையும் தயாரிக்கிறார்கள்.  
கோதுமை மாவிலிருந்து சம்பா ரவை என்று அழைக்கப்படும் மற்றொரு வகையும் தயாரிக்கப்படுகிறது. இது கோதுமை மாவின் சுத்திகரிக்கப்பட்ட வடிவம் ஆகும் .